Імкнучыся кантраляваць усе сфэры грамадзкага жыцьця – адзначаецца ў справаздачы Human Rights Watch– беларускія ўлады ўвялі жорсткія абмежаваньні рэлігійнай свабоды. Прыкладам такога абмежаваньня стаў новы закон аб свабодзе веравызнаньня, прыняты ў кастрычніку. Акрамя таго, на Гарадзеншчыне быў разбураны новы храм, пабудаваны вернікамі Беларускай аўтакефальнай царквы, вернікі, што абаранялі храм, былі арыштаваныя і асуджаныя да штрафаў. Такі ж лёс спасьціг сябраў крышнаіцкіх і індуісцкіх груповак. 